
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo dėl Europos Sąjungos ir Islandijos susitarimo dėl papildomų taisyklių, susijusių su sienų valdymo ir vizų politikos finansinės paramos priemone kaip Integruoto sienų valdymo fondo dalimi 2021–2027 m. laikotarpiu, sudarymo Sąjungos vardu projekto
(12125/2023 – C9‑0004/2024 – 2023/0231(NLE))
(Pritarimas)
Europos Parlamentas,
–	atsižvelgdamas į Tarybos sprendimo projektą (12125/2023),
–	atsižvelgdamas į Europos Sąjungos ir Islandijos susitarimo dėl papildomų taisyklių, susijusių su sienų valdymo ir vizų politikos finansinės paramos priemone kaip Integruoto sienų valdymo fondo dalimi 2021–2027 m. laikotarpiu, projektą (12124/2023),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 77 straipsnio 2 dalį, 218 straipsnio 6 dalies antros pastraipos a punktą ir 218 straipsnio 7 dalį (C9‑0004/2024),
–	atsižvelgdamas į Darbo tvarkos taisyklių 105 straipsnio 1 ir 4 dalis ir 114 straipsnio 7 dalį,
–	atsižvelgdamas į Pilietinių laisvių, teisingumo ir vidaus reikalų komiteto rekomendaciją (A9‑0000/2024),
1.	pritaria susitarimo sudarymui;
2.	paveda Pirmininkei perduoti Parlamento poziciją Tarybai, Komisijai ir valstybių narių bei Islandijos parlamentams ir vyriausybėms.


[bookmark: _Toc158888815][bookmark: _Toc160012767]AIŠKINAMOJI DALIS
a. Bendra informacija 

2021 m. liepos 7 d. buvo priimtas Europos Parlamento ir Tarybos reglamentas (ES) 2021/1148, kuriuo sukuriama 2021–2027 m. sienų valdymo ir vizų politikos finansinės paramos priemonė (toliau – SVVP reglamentas).
SVVP reglamentu siekiama išreikšti solidarumą teikiant finansinę pagalbą toms valstybėms (narėms), kurios taiko Šengeno acquis nuostatas dėl išorės sienų. Tai yra Šengeno acquis plėtojimas, kuriame dalyvauja su Šengeno acquis įgyvendinimu, taikymu ir tolesniu plėtojimu susijusios šalys (toliau – Šengeno asocijuotosios šalys arba asocijuotosios šalys).
SVVP reglamento 7 straipsnio 6 dalyje nustatyta, kad turėtų būti sudaromi susitarimai, kuriais nustatomi su Šengeno acquis įgyvendinimu, taikymu ir plėtojimu susijusių šalių dalyvavimo SVVP pobūdis ir būdai, laikantis atitinkamų asociacijos susitarimų tam tikrų nuostatų. Sąjunga šiuos susitarimus sudaro su Šengeno asocijuotosiomis šalimis pagal SESV 216 straipsnį. 
2021 m. rugsėjo 1 d. Islandija pranešė apie savo sprendimą sutikti su SVVP reglamento turiniu ir jį įgyvendinti savo vidaus teisinėje sistemoje.
[bookmark: _Hlk132892775]2022 m. vasario 21 d. Taryba įgaliojo Komisiją pradėti derybas[footnoteRef:1] su Islandija, Norvegijos Karalyste, Šveicarijos Konfederacija ir Lichtenšteino Kunigaikštyste dėl tų šalių finansinių įnašų susitarimų ir jų dalyvavimui sienų valdymo ir vizų politikos finansinės paramos priemonėje 2021–2027 m. laikotarpiu būtinų papildomų taisyklių, įskaitant nuostatas, kuriomis užtikrinama Sąjungos finansinių interesų apsauga ir Audito Rūmų audito įgaliojimai; minėti susitarimai turi būti sudaryti pagal Europos Parlamento ir Tarybos reglamentą (ES) 2021/1148[footnoteRef:2]. Derybos su Islandija sėkmingai baigtos ir Komisija susitarimą parafavo 2023 m. vasario 14 d. [1:  	2022 m. vasario 21 d. Tarybos sprendimas (ES) 2022/442, kuriuo suteikiami įgaliojimai pradėti derybas su Islandija, Norvegijos Karalyste, Šveicarijos Konfederacija ir Lichtenšteino Kunigaikštyste, kad būtų sudaryti Europos Sąjungos ir tų šalių susitarimai dėl papildomų taisyklių, susijusių su sienų valdymo ir vizų politikos finansinės paramos priemone, įtraukta į Integruoto sienų valdymo fondą (OL L 90, 2022 3 18, p. 116).]  [2:  	2021 m. liepos 7 d. Europos Parlamento ir Tarybos reglamentas (ES) 2021/1148, kuriuo sukuriama sienų valdymo ir vizų politikos finansinės paramos priemonė, įtraukta į Integruoto sienų valdymo fondą (OL L 251, 2021 7 15, p. 48).] 

2023 m. liepos 13 d. Komisija pateikė Tarybai pasiūlymą dėl Tarybos sprendimo dėl pridedamo Europos Sąjungos ir Islandijos susitarimo dėl papildomų taisyklių, susijusių su sienų valdymo ir vizų politikos finansinės paramos priemone kaip Integruoto sienų valdymo fondo dalimi 2021–2027 m. laikotarpiu, sudarymo Europos Sąjungos vardu.
2023 m. rugsėjo 28 d. Taryba priėmė šį Tarybos sprendimą ir tą pačią dieną Europos pateikė Europos Parlamentui prašymą pritarti Tarybos sprendimo dėl minėtojo susitarimo sudarymo projektui. Šis susitarimas pasirašytas 2023 m. gruodžio 20 d. Briuselyje.
2023 m. gruodžio 21 d. Taryba pateikė Europos Parlamentui prašymą pritarti Tarybos sprendimo dėl minėtojo susitarimo sudarymo projektui.


b. Pranešėjo pozicija

Sienų valdymo ir vizų politikos finansinės paramos priemonė, įtraukta į Integruoto sienų valdymo fondą, yra speciali Šengeno acquis priemonė, skirta užtikrinti tvirtą ir veiksmingą integruotą Europos sienų valdymą prie išorės sienų, kartu užtikrinant laisvą asmenų judėjimą, visapusiškai laikantis valstybių narių ir asocijuotųjų šalių įsipareigojimų dėl pagrindinių teisių, ir remti vienodą bendros vizų politikos įgyvendinimą ir modernizavimą, taip prisidedant prie aukšto lygio saugumo užtikrinimo valstybėse narėse ir asocijuotosiose šalyse.
Atsižvelgiant į pateiktus dokumentus, galima konstatuoti, kad Islandija dabar laikosi reglamente, kuriuo sukuriama sienų valdymo ir vizų politikos finansinės paramos priemonė, nustatytų taisyklių ir taikytinų Bendrųjų nuostatų reglamento bei Finansinio reglamento straipsnių panašiai, kaip ES valstybės narės. 
Dėl šios priežasties pranešėjas rekomenduoja pritarti susitarimo, kuriuo nustatomos papildomos taisyklės, būtinos Islandijos dalyvavimui sienų valdymo ir vizų politikos finansinės paramos priemonėje kaip Integruoto sienų valdymo fondo dalyje 2021–2027 m. programavimo laikotarpiu, sudarymui pagal SVVP reglamento 7 straipsnio 6 dalį.

